Hra 22

stalo sa

účastníci: Abram, Axe, Chili, Spike, Tanquol

po zneškodnení útočníkov sa ich dal Tanquol skúmať. Skúšal viaceré metódy, ktorých výsledky na záver skombinoval a dopracoval sa k záveru, že členovia skupiny posledné čo videli bolo silné zelené svetlo. Potom sa všetci vydali smerom k hlavnému mestu. Je možné, že niečo nad nimi prebralo kontrolu. Smrdí z toho chaosová mágia. T. ešte nemá jasno v tom, či je tá kontrola typu hive mind, alebo má každý člen vlastnú vôľu a vlastný cieľ. Prípadne obe možnosti naraz.

Povzdychol si, že ak má zistiť niečo viac, potrebuje živého jedinca.

Mali sme hlásenie ešte o ďalších dvoch podozrivých patrolách v našej blízkosti.

Plán bol, že team sa vydá skontrolovať bližšiu hliadku, Abram sa vydá k shuttle a potom priletí pre nás. A spoločne pozrieme na tú vzdialenejšiu.

Keď sme sa priblížili na dohľad, boli k nám otočení chrbtom a od nás kvôli zvlnenému terénu vzdialení asi iba 200 metrov. A tá blbá, tupá sprostá jašterka Axina po nich bez rozmyslu vystrelila. Bez potvrdenia, či sú spojenci, alebo nie. Potencionálne mohla zastreliť spojenca, alebo civilistu. To je minimálne na disciplinárku. V horšom prípade vojenský súd a dlhoročná basa. Na šťastie sa minula a okrem nás si nikto nič nevšimol.

Tanuol sa k nim začal nepozorovane plížiť (d20=1) a snažil sa vnímať všetky dostupné informácie. Išli pomerne svižným krokom smerom k mestu. Boli úplne ticho, nikto sa s nikým nerozprával. Tanquolovi niečo neustále chýbalo. Čo to bolo dokázal určiť až retrospektívne; ticho nebolo spôsobené len absenciou zvuku, ale aj myšlienok. T si stále ešte úplne nezvykol na svoj nový telepatiký orgán.

Spike medzitým vyštartoval so svojím špionážnym dronom. Vnášal sa pred nimi vo výške, aby ešte viac minimalizoval šancu odhalenia. Cez holo-projektor zoslal na zem pred nich svoj vlastný obraz a slušne ich pozdravil: "dobrý deň chlapci, všetko v p..." dopovedať už nestihol. Všetkých 10 strážnikov sa na neho vrhlo. Spike do vysielačky Tanquolovi potvrdil, že im svietia oči na zeleno. Tanquol na nich inštinktívne hodil fireball. Potom si uvedomil, že je sám proti ohromnej presile. Na šťastie mal toľko duchaprítomnosti, že pred útokom sa vzdialil na maximálny dostrel kúzla nie len v horizontálnej rovine, ale aj vo vertikálnej. Takže mal celkom slušný náskok keď pred nimi začal utekať. Teamu poslal telepatickú správu, vediem vám hostí, pripravte sa na prepadnutie.

Chalani a jašterka sa toľko hádali, že čo treba spraviť, až si T myslel, že tí prekvapený prepadnutím bude A-team.

Nakoniec sa ako-tak dohodli a s hliadkou spravili rýchly poriadok. Spike jedného dokopal do bezvedomia, ale nezabil ho. Výborne. Toho si berie do parády Tanquol. Zistenia sú ... nepekné. Strážnemu sa prihodilo to isté, čo ostatným. Všetko prebiehalo normálne, potom záblesk zeleného svetla a koniec. Tu prišlo k vymazaniu jeho vedomia z mozgu. Jediné čo zostalo sú základné pudy a všeobecné inštrukcie. Taký viacej nebezpečný zombík. Je okolo neho chaosová mágia, ale nič, čo by ho priamo ovládalo. Vlastnú myseľ to tiež nemá. Ak teda nepočítame, zelené oči? Náš. Nezelené oči? Zabiť.

Keď nad tým tak spätne Tanquol rozmýšľa, možno by to išlo využiť a infiltrovať sa?

Tanquol zo srandy navrhne slnečné okuliare a čiapku z alobalu.

Team sa teraz rozpráva, čo ďalej. Poletíme na mothership spraviť podrobnejšiu analýzu do labáku? Majú labák u starostu?

Spike skúsi zavolať starostovi. Nie je signál. S mothership sa tiež nedarí spojiť.

Než sa stihneme dohodnúť, nad hlavami sa nám vytvorí neprirodzená búrka s tisíckami zelených bleskov. Siaha od obzoru k obzoru. Nie je vidieť okraj. Prudko sa ochladilo a výrazne potemnelo. Máme pocit, že času je málo a treba sa nejako rozhodnúť. Panuje strach, že starý roztrasený shuttle nezvládne preletieť skrz takúto búrku, obzvlášť ak nevieme, čo sa od nej dá čakať. A možno by mal problém aj s obyčajnou.

Tanquol cíti vo vzduchu chaosovú mágiu. prekvapivo. Ale prichádza akosi odvšadiaľ. Je to mätúce a nedokáže ani rozlíšiť smer, kde je to silnejšie. Skúsime teda vyletieť nad mesto a než pristaneme u starostu, spraviť rýchle kolečko a pokúsiť sa systémom teplo, teplo, horí nájsť centrum. Avšak ihneď po vzlietnutí je centrum jasné. Na východnom okraji mesta stúpa k oblakom tlstý svetelný zelený stĺp.

V uliciach vidíme strašný chaos. Pristávame u haciendy. Pred vstupom aj vo vstupnej hale sú davy civilistov premiešaných so strážami a tu a tam aj nejaký vojak. Chaos je oveľa väčší ako obyčajná panika z nejakej (aj keď neprirodzenej) búrky.

Až starosta nám vysvetlil, že mesto je pod útokom. Skutočným fyzickým útokom. Do mesta prúdia obrí krysáci, akých sme už stretli.

Starosta nás odviedol trošku bokom a potichu nás požiadal o záchranu jeho syna, ktorý sa nachádza v kasárňach na severozápadnej strane mesta. On sám nie je vojak, robí tam v kancelárii evidenciu zásob. Samotné kasárne sú iba kúsok od jedného z hlavných trás pre útočníkov. Potom už nahlas hovorí, že na druhej strane rieky je ambasáda pre diplomatov, ktorých by sme mali evakuovať sem. Momentálne je to najlepšie zabezpečená budova na planéte. Už nespomína, že pravdepodobne to bude asi aj hlavný cieľ. Na severnej strane mesta je nemocnica, kde prebieha evakuácia. Stred a juh mesta je zatiaľ relatívne bezpečný. Dôraz na zatiaľ a relatívne.

S týmito slovami nás pohľadom vyprevadil von a začal sa venovať svojmu vojenskému štábu.

My sme sa rozhodli vypočuť starostovu prosbu a namierili sme si to s požičaným staručkým shuttlom do kasární. Chili dosť výrazne protestoval a vyhrážal sa nám, že nás nahlási. Prečo uprednostňujeme život jedného človeka pred celým mestom? Mali by sme si to hneď namieriť k tomu stĺpu a zlikvidovať mozog operácie.

Neviem, čo si myslí Spike, Axina má určite výhradne len zištné dôvody, Chili je naivný idealista. Tanquol sa snaží vidieť veci v širšom merítku. Sme tu kvôli obnove vzťahov s Alianciou. Iste, mŕtva planéta nám veľmi nepomôže aj keď zachránime zopár VIP. Ale inváznu armádu sami neporazíme. Svetelný stĺp nie je záruka toho, že tam je aj veľiteľské centrum. Ak títo tvorovia vôbec nejaké veliteľské centrum potrebujú. Tí, ktorí sú ovládnutí sa po páde velenia nevzdajú, ani sa nevypnú. Sú to biologické stroje, ktoré budú bojovať do konca bez ohľadu na okolnosti.

Proste zachránime synátora a možno pár diplomatov. Dovtedy sa snáď dá dohromady domobrana a dajú sa dohromady nejaké spravodajské informácie. Ak nie, vydáme sa k stĺpu na vlastnú päsť a uvidíme, čo tam bude. A starosta aspoň bude kľudnejší, nebude tak vynervovaný a bude viac k úžitku aj štábu. A špeciálny bonus tiež nie je úplne na škodu.

Pomáhať s evakuáciou nemocnice za súčasných podmienok nemá zmysel. Do "pevnosti" sa aj tak nezmestí celé mesto.

Po priblížení ku kasárňam sa na nás spustila guľometno-plazmo-hovno-metná paľba. Tanquolov nápad o kamikadze útok na tieto hniezda a teleportovanie preč bol jednohlasne zamietnutý.

Abram vsadil na svoje pilotážne schopnosti a namieril si to priamo ku kasárňam. Svoje schopnosti značne precenil a pristáli sme vo vnútri budovy. Skrz vchodové dvere a stenu, v ktorej boli osadené. Naspäť pôjdeme peši. A na cestu nám asi budú svietiť plazmové hovná od guľometčíka.

No čo už. Teraz už aj Spike uznal, že to kamikadze nebol až tak zlý plán, ale s tým už teraz nič nespravíme. Odopli sme sa a rozhliadli po miestnosti. Trup shuttlu nám už veľmi vo výhľade nebránil. Videli sme ako dvaja vojaci bojujú s obrím krysákom. Jeden práve prišiel o hlavu a ten druhý bol prišpendlený do steny. Z rímsy skočili do miestnosti ešte dvaja ďalší. Ten prvý si nás tiež všimol, vyhodnotil, že sme hrozba a rozbehol sa k nám.

Jedného si zobrala na starosti Axina, druhých dvoch si na striedačku vymieňali Chili so Spikeom. Obaja dostali dosť nakladačku. Boli to biologické stroje na vraždenie.

Jednému naložil Tanquol celkom brutálnym spôsobom; najskôr mu pozmenil vnútornú chémiu tela, čo organizmus nenesie ľahko a snaží sa proti tomu bojovať, čo následne spôsobuje ešte väčšie škody. A potom mu ešte navyše vymazal veľké časti informácií o tom ako by ten organizmus vlastne mal fungovať. Toho druhého sa Tanquolovi podarilo uzamknúť do odolnej silovej gule. Tvor nás mohol jedine bezmocne sledovať.

Teamu to výrazne uľavilo a pomohlo v sústredení sa v jeden čas na jeden cieľ. Po boji sa Spike s Chilim iba opreli o stenu a zosunuli na zem. Tanquol dal zatiaľ do poriadku ťažko zraneného a zomierajúceho vojaka, volá sa Paul.

Dozvedeli sme sa, že starostov syn je na poschodí a jediný vchod sme zatarasili shuttlom. Tanquol iba pokrúti hlavou; totálne proti všetkým bezpečnostným predpisom. A nie len v prípade invázie, ale skôr v prípade oveľa pravdepodobnejšieho požiaru. Na otázku, či je tam aspoň okno dostal kladnú odpoveď. Aspoň že tak. Vylevitoval si to k oknu, slušne zaklopal a čakal. Zmätený synátor otvoril okno a v nemom úžase hľadel na Tanquola. Možno ho strašilo ešte viac to, že T je ysoki. Útočníci vyzerajú podobne, len sú oveľa väčší.

T:"Toto uviaž o niečo pevné a poď dole. Posiela nás ocino." T potom počkal až bude dole, odviazal lano, zroloval ho späť do batohu a pripojil sa k ostatným.

Čo ďalej? Ambasáda je naproti, hneď na druhej strane rieky. Ale hore na múre s výborným výhľadom na rieku je guľometné hniezdo, ktoré nás zostrelilo. Asi pôjdeme pekne po úzkych uličkách a normálne po moste. Kúsok od neho je ocinova hacienda.

Zatiaľ čo Chili sa ako tak dal dohromady, Spike a Paul boli úplne hotový. Neschopný boja, sotva plietli nohami. Synátor je neozbrojený civil, ktorý videl zbraň iba na obrázku v katalógu. Ten nám tiež nepomôže, keby dačo.

No, to keby dačo sa stalo dve uličky pred mostom na bezpečnejšiu polovicu mesta. Nabehli na nás ďalší dvaja krysáci, rovnakí ako v kasárňach, ozbrojený väčšími dýkami (pre Tanquola obojručné meče) a jeden guľometčík.

T už bol dosť unavený a bol nebezpečne blízko svojho limitu v počte zoslaných kúziel. Tento boj bol zdĺhavý a náročný. Na šťastie si Axina naplno plnila svoje povinnosti pohyblivej pevnosti, takže sa nikomu nič vážne nestalo. Ale T bol aj tak donútený zoslať pár silnejších kúziel a už mu zostáva energie iba na pár slabších. Ale odolná guľa a dotyk chaosu (entropic grasp) spravili svoju prácu a zachránili A-teamu krky.

next